এদের থাকার কোনো জায়গা নাই। সারা দিন ষ্টেশনে থাকে। কাগজ কুড়িয়ে বা কোনখানে শ্রমবিক্রি করে পারিশ্রমিক হিসেবে যা পায় তা দিয়েই চলে এদের মাদক সেবন। আর এ সুযোগে এসব শিশুদের ব্যবহার করে গাঁজা, ফেনসিডিল, চোরাই মদসহ বিভিন্ন প্রকারের মাদক ব্যবসায়ীরা। বর্তমানে মাদকের বিষ এসব শিশুদের জীবন কুঁরে কুঁরে খাচ্ছে। অন্ধকার জগতে ঘুরপাক খাচ্ছে ভয়াবহ মাদকের ছোবলে আক্রান্ত ওইসব পথশিশুরা। খোঁজ নিয়ে জানা গেছে, পথশিশুদের মধ্যে বেশিরভাগ প্রচলন রয়েছে মরণঘাতী নেশা ড্যান্ডি।